Libalakoma

Emlékezzünk Mártonra,

Aki elbújt az ólba.

Üljünk most nagy lakomát,

Hozd magaddal a komád!

Libaleves, libasült

A lakoma elkészült.

Mert aki ma nem eszik,

Az jövőre éhezik.

Márton nap van emberek,

Libacombot egyetek!

Van itt minden, vegyetek,

40 napig nem esztek.

Koccintsatok újborral,

Ne is eggyel, hárommal!

Így lesz erőd sokáig,

Mulassunk hát hajnalig!

Liba lába, ha csúszik,

Karácsonykor elázik.

Pásztor hozd a vessződet,

S megkapod a pénzedet!